Nog ’n inwoner wat anoniem wil bly, sê: “My vrou was in die kombuis besig toe die ontploffing gebeur. Dit het soos hier langsaan geklink.”
By Son se besoek aan die toneel gistermiddag het ’n familielid gesê sy is nog op soek na haar broer nadat sy ingelig is haar neef het in die ontploffing gesterf.
Chris Nissen, ’n deeltydse kommissaris van die SA Menseregtekommissie, was ook op die toneel. Hy het die families getroos en ondersteun.
Families van die werkers en slagoffers het gisteraand op die toneel saamgedrom en gewag vir inligting oor hul geliefdes.